**Likumprojekta „Grozījumi Sēklu un šķirņu aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta mērķis, ņemot vērā nozaru administratīvo pārkāpumu kodifikācijas sistēmas ieviešanu, ir noteikt administratīvos sodus par sēklu tirdzniecības prasību pārkāpšanu. Likumprojekts paredz arī precizēt Valsts augu aizsardzības dienesta funkcijas, sēklaudzētāju reģistrācijas kārtību un svītrošanu no reģistra, kā arī normas, kas saistītas ar kataloga un šķirņu saraksta veidošanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa sēdes protokola Nr.24 26.§ 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 22. aprīļa sēdes protokola Nr.24 26.§ 2.punkts paredz uzdevumu informatīvā ziņojuma „Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) 1.pielikumā minētajām ministrijām izstrādāt attiecīgos likumprojektus.Likumprojekts sagatavots, ievērojot informatīvajā ziņojumā minētās prasības. Likumprojekts 2016.gada 11.augustā izskatīts un atbalstīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. Latvijas Administratīvo pārkāpumu kodeksa 103.5 pantā ir paredzēta atbildība par sēklaudzēšanas, sēklu tirdzniecības, sagatavošanas un glabāšanas prasību pārkāpumiem. Ir nepieciešams mainīt administratīvās atbildības apjomu, nosakot atbildību tikai par sēklu tirdzniecības prasību pārkāpumiem. Par sēklu sagatavošanas un glabāšanas prasību pārkāpšanu nav nosakāma administratīvā atbildība, jo tās ir sēklu sertifikācijas procesa sastāvdaļas. Kā iespējamā soda sankcija ir jāparedz brīdinājums, jo daudzos gadījumos personas izdarītais pārkāpums nav radījis tādu kaitējumu sabiedrībai, lai par to piemērotu naudas sodu. Tā kā Latvijas Administratīvo pārkāpumu kodeksa 103.5 pantā nav atsevišķi nodalīts administratīvā soda apmērs fiziskām un juridiskām personām, tas rada praktiskas grūtības panta piemērošanā, turklāt paredzētais minimālais sods septiņu *euro* apmērā nav adekvāts, jo nesasniedz soda mērķi. Sākotnējais soda apmērs būtu jāpalielina, jo pašreizējā summa nav adekvāta un atbilstoša izdarītajam pārkāpumam, piemēram, ja tirgū tiek pārdotas sēklas, kas neatbilst kvalitātes prasībām, persona, kura iegādājas sēklas, var saskarties ar lieliem finanšu zaudējumiem.Ņemot vērā juridisko personu statusu un plašākas pārkāpumu izdarīšanas iespējas, atsevišķi ir jānosaka juridisko personu atbildība, paredzot tām lielāku sodu nekā fiziskajām personām. Ievērojot minēto, likumprojektā ir iekļauti sodi par sēklu tirdzniecības prasību pārkāpšanu.Pašlaik Sēklu un šķirņu aprites likuma (turpmāk – likums) 2. panta 4. punktā ir noteiktas Valsts augu aizsardzības dienesta (turpmāk – dienests) funkcijas: “e” apakšpunktā ir noteikts, ka dienests veic visas darbības, kas saistītas ar lauksaimniecības augu šķirņu un dārzeņu šķirņu iekļaušanu Eiropas Savienības lauksaimniecības un dārzeņu šķirņu kopējos katalogos.2017. gada 18.janvārī stājās spēkā Ministru kabineta noteikumi Nr. 16 „Augļu koku un ogulāju šķirņu saraksta veidošanas noteikumi” (turpmāk – noteikumi Nr.16). Ar noteikumiem Nr.16 ir izveidots augļu koku un ogulāju šķirņu saraksts (turpmāk – šķirņu saraksts), un dienests veic arī visas darbības, kas saistītas ar Latvijā reģistrēto augļu koku un ogulāju šķirņu iekļaušanu Eiropas Savienības kopējā Augļu koku un ogulāju šķirņu sarakstā. No likuma 2. panta 4. punkta “e” apakšpunktā noteiktajām dienesta funkcijām ir svītrojama norma, ka dienests nodrošina sēklu sertifikāciju citās dalībvalstīs, jo dienests nevar nodrošināt sertifikāciju citās valstīs – tā ir katras dalībvalsts kompetence. Tāpat ir svītrojama norma par kopējos katalogos iekļauto šķirņu sēklu sertifikāciju, jo konkrētā funkcija ir ietverta likuma 2.panta 4. punkta “a” apakšpunktā. Ņemot vērā iepriekšminēto, ir precizēts likuma 2.panta 4.punkta “e” apakšpunkts. Tāpat ir precizējams 2.panta 4.punkta “n” apakšpunkts (likumprojekta “m” apakšpunkts) par oriģinālo sēklu paraugu uzturēšanu, nosakot, ka dienests var uzturēt oriģinālo sēklu paraugus šķirnēm, kurām tas ir pieprasījis šķirnes pārbaudes veikšanu. Selekcionārs, nosūtot šo šķirņu oriģinālo sēklu paraugus šķirnes pārbaudei, šī paša parauga daļu iesniedz arī dienestā. Pašlaik likumā nav skaidri noteikts, ka dienests uztur arī saglabājamo un noteiktos apstākļos audzējamo šķirņu oriģinālos paraugus, tāpēc šāda norma iekļaujama “m” apakšpunktā. Tā kā ir izveidots šķirņu saraksts, ir jāparedz, ka turpmāk par šķirņu iekļaušanu, uzturēšanu un uzturēšanas termiņa pagarināšanu šķirņu sarakstā būs jāmaksā valsts nodeva, tāpēc jāprecizē nodevas objekts, paredzot, ka nodevu maksā arī persona, kas vēlas audzēt un tirgot šķirnes pavairošanas materiālu. Dienests Sēklaudzētāju un sēklu tirgotāju reģistrā (turpmāk – reģistrs) reģistrē sēklaudzētājus, sēklu tirgotājus, kā arī sagatavotājus vai saiņotājus, bet nereģistrē sēklu ievedējus, tāpēc ir svītrojama norma par ievedēju reģistrāciju. Jāprecizē gadījumi, kad persona svītrojama no reģistra. Likuma pašreizējā redakcijā nav paredzēti visi gadījumi, kad persona ir svītrojama no reģistra, tāpēc likumprojekts tiek papildināts ar normu, ka personu no reģistra svītro arī tad, ja juridiskā persona ir izslēgta no komercreģistra vai fiziskā persona ir mirusi. Tāpat nepieciešams precizēt kārtību personas izslēgšanai no reģistra, ja tā divu gadu laikā pēc pēdējā iesnieguma saņemšanas dienas dienestā nav iesniegusi iesniegumu sēklu sertifikācijai. Šajā gadījumā ir svarīgi paredzēt, ka personu svītro no reģistra bez iepriekšēja brīdinājuma, tā mazinot dienesta administratīvo slogu. Grozījumu mērķis ir nodrošināt, lai reģistrs būtu praktiski izmantojams un tajā būtu personas, kas ir aktīvas un nodarbojas ar sēklaudzēšanu vai tirdzniecību.Attiecībā uz projekta 11. pantā izteikto pārejas noteikumu 17. punktu, kurā noteikts 4. panta trešās daļas spēkā stāšanās laiks, dienestam ir jāparedz attiecīgs laiks šo darbību veikšanai, lai dienests varētu sakārtot reģistru un pārbaudīt personu datus, jo reģistrā šobrīd ir reģistrēti vairāki simti personu. Likuma 11.panta pašreizējā redakcijā nav skaidri izteikta norma, kura informācija par šķirņu aizsardzību ir jānorāda Latvijas augu šķirņu katalogā, tāpēc likumprojektā šī informācija precizēta. Tāpat nepieciešams svītrot 11.1 panta ceturto un piekto daļu par šķirņu pieteikšanu un oriģinālo sēklu paraugu uzturēšanu, jo šīs normas dublē 2. pantā noteiktās dienesta funkcijas. Likuma 12.2 panta pašreizējā redakcijā ir noteikts, ka dienests šķirni iekļauj šķirņu sarakstā, ja šķirnei ir oficiāls vai oficiāli atzīts šķirnes apraksts. Noteikumi Nr.16 paredz arī citas prasības, kurām šķirnei ir jāatbilst, lai to iekļautu šķirņu sarakstā. Tādējādi ir jāprecizē 12.2 pants, to papildinot ar prasībām, kurām šķirnei jāatbilst, lai to iekļautu šķirņu sarakstā, tas ir, jābūt atbilstošam šķirnes nosaukumam, Latvijā pieejamam mātesaugam un par ģenētiski modificētu šķirni ir jābūt izsniegtai atļaujai šķirnes izplatīšanai tirgū. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz sēklaudzētājiem, sēklu sagatavotājiem, saiņotājiem un tirgotājiem, kā arī personām, kas vēlēsies audzēt un tirgot šķirnes pavairošanas materiālu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  270 |   |  270 |   |  270 |   |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  270 |  0 |  270 |  0 |  270 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  270 |  0 |  270 |  0 |  270 |  0 |  0 |
| 2.1. valsts pamatbudžets |  270 |  0 |  270 |  0 |  270 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  x |  0 |  x |  0 |  x |  0 |  0 |
| 5. Precizēta finansiālā ietekme |  x |  0 |  x |  0 |  x |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Ieņēmumi par naudas sodiem valsts budžetā plānoti šādā apmērā:

|  |  |  |  |  |
| --- | --- | --- | --- | --- |
|  | 2019. | 2020. | 2021. | 2022. |
| Par sēklu tirdzniecības prasību pārkāpšanu | 270 | 270 | 270 | 270 |
| Kopā | 270 | 270 | 270 | 270 |

Plānots, ka par sēklu tirdzniecības prasību pārkāpšanu no 2019.gada līdz 2022.gadam varētu tikt ierosinātas četras administratīvo pārkāpumu lietas gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar. |
| 8. Cita informācija | Nav. |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu tika ievietota Zemkopības ministrijas tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Likumprojekts nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | No Lauksaimnieku organizāciju sadarbības padomes saņemti komentāri un uz tiem sniegta atbilde. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Jēkabsone 67027177

Ineta.Jekabsone@zm.gov.lv